LĪGUMS Nr.FM VID 2026/120-1
“Darba aizsardzības, ugunsdrošības un civilās aizsardzības pakalpojumu nodrošināšana Valsts ieņēmumu dienestam”

	Rīgā 
	Dokumenta datums ir tā elektroniskās parakstīšanas datums 


	   
Valsts ieņēmumu dienests, tā ģenerāldirektor___________________________ personā, kur_ rīkojas saskaņā ar _____________________ (turpmāk – Pasūtītājs vai VID), no vienas puses, un
________________________, tās __________________________ personā, kur_ rīkojas saskaņā ar _____________ (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, pamatojoties uz atklāta konkursa Nr. FM VID 2026/120 “Darba aizsardzības , ugunsdrošības un civilās aizsardzības pakalpojumu nodrošināšana Valsts ieņēmumu dienestam un Nodokļu un muitas policijai” rezultātiem, noslēdza šādu līgumu (turpmāk – Līgums):

1.  Līguma priekšmets
1.1. Pasūtītājs uzdod, bet Izpildītājs apņemas Pasūtītājam nodrošināt darba aizsardzības, ugunsdrošības un civilās aizsardzības pakalpojumus atbilstoši Līguma, tā pielikumu, Darba aizsardzības likuma, Ugunsdrošības un ugunsdzēsības likuma, Civilās aizsardzības un katastrofas pārvaldīšanas likuma un citām normatīvo aktu prasībām darba aizsardzības, ugunsdrošības un civilās aizsardzības jomā (turpmāk – Pakalpojums).
1.2. Pakalpojuma apjoms noteikts Līguma 1. pielikumā “Tehniskais piedāvājums” (turpmāk – Tehniskā specifikācija), sākotnējās Pakalpojuma sniegšanas vietas norādītas Līguma 2. pielikumā “Sākotnējās Pakalpojuma sniegšanas vietas” (turpmāk arī – Objektu saraksts, bet Pakalpojumu sniegšanas vietas – Objekti), Izpildītāja piedāvāto speciālistu saraksts Līguma izpildei norādīts Līguma 3. pielikumā “Izpildītāja speciālisti”, Pakalpojuma nodošanas – pieņemšanas akta paraugs noteikts Līguma 4. pielikumā “Pakalpojuma nodošanas – pieņemšanas akts”, kas ir Līguma neatņemamas sastāvdaļas.
1.3. Izpildītājs sniedz Pasūtītājam Pakalpojumu Līguma 2. pielikuma “Sākotnējās Pakalpojuma sniegšanas vietas” minētajās adresēs vai citās Pasūtītāja norādītās adresēs Latvijas Republikā, kur Pasūtītājam ir radusies nepieciešamība saņemt Pakalpojumu. Objektu sarakstā minētais sākotnējais nodarbināto skaits un Objektu skaits Līguma darbības laikā var mainīties atbilstoši Pasūtītāja strukturālām izmaiņām.

2. Pušu pienākumi un tiesības
2.1. Izpildītāja pienākumi:
2.1.1. nodrošināt, ka visa Līguma darbības laikā tam būs spēkā esošs Labklājības ministrijas lēmums par kompetentas institūcijas statusa piešķiršanu, kas pieņemts atbilstoši Ministru kabineta 2008. gada 8. septembra noteikumu Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību” (turpmāk – MK noteikumi Nr. 723) prasībām;
2.1.2. nepavairot, neizpaust un nekādā formā nenodot trešajām personām no Pasūtītāja iegūto informāciju vai dokumentus;
2.1.3. savlaicīgi informēt Pasūtītāju par apstākļiem, kas ietekmē vai var ietekmēt
Pakalpojuma sniegšanu;
2.1.4. 15 (piecpadsmit) darba dienu laikā pēc Pakalpojuma sniegšanas uzsākšanas dienas Līguma 10.8.1.2. apakšpunktā noteiktajai Pasūtītāja pilnvarotajai personai iesniegt saskaņošanai laika grafiku darba vides risku novērtēšanai Pasūtītāja objektos (norādot datumus, kuros apsekos attiecīgo objektu). Laika grafiku saskaņo Līguma 10.8.1.2. apakšpunktā noteiktā Pasūtītāja pilnvarotā persona un Līguma 10.8.2. apakšpunktā noteiktā Izpildītāja pilnvarotā persona (turpmāk – Izpildītāja pilnvarotā persona). Izmaiņu gadījumā Līguma 10.8.1.2. apakšpunktā noteiktā Pasūtītāja pilnvarotā persona un Izpildītāja pilnvarotā persona vienojas par citu laika grafiku darba vides risku novērtēšanai, kas pēc saskaņošanas kļūst par neatņemamu Līguma sastāvdaļu;
2.1.5. Līguma termiņam beidzoties vai Līguma pārtraukšanas gadījumā, nodot Pasūtītajam visu dokumentāciju, kas izstrādāta, sniedzot Pakalpojumu, kā arī dokumentāciju, kas saņemta no Pasūtītāja Pakalpojuma sniegšanai, savukārt fizisko personu datus dzēš atbilstoši Līguma 6.15. apakšpunkta prasībām;
2.1.6. [bookmark: _Ref401324711]nodrošināt Pakalpojuma pienācīgu kvalitāti. Pienācīga kvalitāte Līgumā tiek interpretēta kā atbilstība Līgumam, tā pielikumu un darba aizsardzības un ugunsdrošības normatīvo aktu prasībām;
2.1.7. nodrošināt Pakalpojuma sniegšanu Līgumā un tā pielikumos norādītajā kārtībā, vietā, apjomā un termiņos;
2.1.8. pēc Līguma 10.8.1.2. apakšpunktā noteiktās Pasūtītāja pilnvarotās personas pieprasījuma sniegt konsultatīvu informāciju par Pakalpojumu;
2.1.9. pēc Līguma 10.8.1.2. apakšpunktā noteiktās Pasūtītāja pilnvarotās personas pieprasījuma nodrošināt sava pārstāvja klātbūtni uzraugošo valsts institūciju īstenoto darba aizsardzības un ugunsdrošības sistēmas pārbaužu laikos;
2.1.10. nodrošināt sava pārstāvja klātbūtni, Tehniskajā specifikācijā noteiktajos gadījumos, pārstāvot Pasūtītāja intereses Valsts darba inspekcijā, tiesās un citās iestādēs darba aizsardzības un ugunsdrošības jomā; 
2.1.11. atbilstoši MK noteikumu Nr. 723 prasībām apdrošināt savu civiltiesisko atbildību ne mazāk kā EUR 50 000 (piecdesmit tūkstošu euro) apmērā ar pašrisku ne lielāku kā 50 EUR (piecdesmit euro) apmērā un nodrošināt, lai apdrošināšanas polise būtu spēkā visu Pakalpojuma sniegšanas laiku. Apdrošināšanas polisei jāattiecas arī uz Pasūtītājam vai tā darbiniekiem nodarītajiem kaitējumiem (mantai, dzīvībai, veselībai), kas radušies Izpildītāja sniegto Pakalpojumu rezultātā;
2.1.12. ne vēlāk kā 5 (piecas) darba dienas pēc Pakalpojuma sniegšanas uzsākšanas dienas Pasūtītājam iesniegt Līguma 2.1.11. apakšpunktā minētās apdrošināšanas polises apliecinātu kopiju un maksājuma uzdevuma kopiju, kas apliecina apdrošināšanas prēmijas samaksu. Līguma 10.8.1.2. apakšpunktā noteiktā Pasūtītāja pilnvarotā persona ir tiesīga nesaskaņot Līguma 2.1.4. apakšpunktā noteikto laika grafiku darba vides risku novērtēšanai Pasūtītāja objektos (norādot datumus, kuros apsekos attiecīgo objektu) pirms nav saņemta minētās apdrošināšanas polises apliecināta kopija un maksājuma uzdevuma kopija, kas apliecina apdrošināšanas prēmijas samaksu;
2.1.13. nekavējoties, bet ne vēlāk kā 5 (piecu) darba dienu laikā (no attiecīgā soda piemērošanas) paziņot par Izpildītājam piemēroto administratīvo sodu par MK noteikumu Nr. 723 neievērošanu vai nekvalitatīvu darba aizsardzības pakalpojumu (tai skaitā risku novērtēšana) sniegšanu uzņēmumiem, kā arī par kompetentās institūcijas statusa zaudēšanu šo noteikumu izpratnē;
2.1.14. nodrošināt, ka Pakalpojumu sniedz (viens speciālists var apvienot ne vairāk kā divas kompetences):
2.1.14.1. vismaz 3 (trīs) darba aizsardzības speciālisti, no kuriem vismaz 2 (divi) ir ar profesionālo augstāko izglītību darba aizsardzības jomā, un katrs speciālists ar vismaz 2 (divu) gadu praktisku darba pieredzi darba aizsardzības jomā pēdējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas dienai);
2.1.14.2. vismaz 2 (divi) ugunsdrošības speciālisti, kuri ir apguvuši akreditētu attiecīgo pirmā līmeņa profesionālās augstākās izglītības programmu ugunsdrošības jomā vai akreditētu attiecīgo profesionālās pilnveides izglītības programmu (ne mazāk par 160 stundām) ugunsdrošības jomā un kuriem ir vismaz 2 (divu) gadu pieredze ugunsdrošības pakalpojumu sniegšanā pēdējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas dienai), no kuriem vismaz 1 (viens) ugunsdrošības speciālists ir apguvis pirmā līmeņa profesionālās augstākās izglītības programmu ugunsdrošības jomā;
2.1.14.3. vismaz 1 (viens) civilās aizsardzības speciālists, kurš ir vismaz apguvis profesionālās pilnveides programmu civilās aizsardzības jomā un vismaz 2 (divu) gadu praktisku darba pieredzi civilās aizsardzības jomā pēdējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanas dienai);
2.1.14.4. vismaz 1 (viens) arodveselības un arodslimību ārsts, kurš ir ieguvis arodveselības un arodslimību ārsta sertifikātu (atbilstoši Ministru kabineta 2024. gada 18. jūnija noteikumiem Nr. 391 “Ārstniecības personu sertifikācijas kārtība”);
2.1.15. tikai pēc rakstiskas saskaņošanas ar Pasūtītāju veikt Līguma 3. pielikumā norādīto speciālistu nomaiņu vai papildu speciālistu piesaisti Līguma izpildē;
2.1.16. Izpildītāja Līguma 3. pielikumā norādīto speciālistu nomaiņa un papildu speciālistu piesaiste Līguma izpildē pieļaujama tikai Līguma 9. punktā noteiktajā kārtībā un gadījumos. Pasūtītājs nepiekrīt Līguma 3. pielikumā norādīto speciālistu nomaiņai un papildu speciālistu piesaistei Līguma 9.4. apakšpunktā norādītajos gadījumos;
2.1.17. visiem Izpildītāja speciālistiem kā arī pilnvarotajām personām ir droši elektroniski paraksti un visus dokumentus Līguma izpildes gaitā (piem., tāmes, nodošanas – pieņemšanas aktus) iespējams abpusēji parakstīt elektroniska dokumenta veidā ar drošu elektronisko parakstu, kas satur laika zīmogu;
2.1.18. Izpildītājs 2 (divu) darba dienu laikā rakstveidā informē Pasūtītāju:
2.1.18.1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
2.1.18.2. ja mainās Izpildītāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
2.1.19. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
2.2. Izpildītāja tiesības:
2.2.1. pieprasīt un saņemt no Pasūtītāja Pakalpojuma sniegšanai nepieciešamo informāciju un dokumentāciju;
2.2.2. lūgt Pasūtītājam nodrošināt piekļuvi Pakalpojuma sniegšanai nepieciešamajās telpās Objektos;
2.2.3. saņemt atlīdzību par sniegtajiem Pakalpojumiem saskaņā ar Līguma noteikumiem;
2.2.4. pagarināt Pakalpojuma sniegšanas termiņu par tik darba dienām, par cik Pasūtītājs ir kavējis savu Līgumā noteikto pienākumu izpildi. 
2.3. Pasūtītāja pienākumi:
2.3.1. 5 (piecu) darba dienu laikā pēc Izpildītāja pieprasījuma saņemšanas iesniegt Izpildītājam pieprasīto Pakalpojuma sniegšanai nepieciešamo informāciju un dokumentāciju;
2.3.2. informēt Izpildītāju par visiem apstākļiem, kas ietekmē vai var ietekmēt Pakalpojuma sniegšanu, t.sk. pēc Izpildītāja lūguma nodrošināt  piekļuvi Pakalpojuma sniegšanai nepieciešamajās telpās Objektos;
2.3.3. saskaņā ar Līguma noteikumiem norēķināties ar Izpildītāju par tā sniegtajiem Pakalpojumiem;
2.3.4. segt Izpildītāja izdevumus, t.sk. arī attiecībā pret trešajām personām, kas tieši saistīti ar akreditētas laboratorijas pakalpojuma izmaksām (Tehniskās specifikācijas 2.6. apakšpunkts) par riska faktoru mērījumiem, atbilstoši laboratorijas izrakstītajiem rēķiniem un Pušu pilnvaroto personu saskaņotajai tāmei atbilstoši Līguma 3.7. apakšpunktu nosacījumiem; 
2.3.5. informēt Izpildītāju telefoniski un elektroniskajā pastā:
2.3.5.1. ne vēlāk kā 2 (divu) darba dienu laikā nosūtīt pieprasījumu Pakalpojuma sniegšanai, kuru saskaņā ar Tehnisko specifikāciju Izpildītājs sniedz pēc pieprasījuma;
2.3.5.2. ne vēlāk kā 2 (divu) darba dienu laikā par Pasūtītāja struktūrvienībā notikušu nelaimes gadījumu darbā;
2.3.5.3. ne vēlāk kā 2 (divu) darba dienu laikā par Objektā notikušu ugunsgrēku.
2.3.6. nodrošināt, ka nodarbinātie piedalās Izpildītāja organizētajās apmācībās;
2.3.7. organizēt pasākumus Izpildītāja konstatēto neatbilstību darba aizsardzības, ugunsdrošības un civilās aizsardzības jomā novēršanai.
2.4. Pasūtītāja tiesības:
2.4.1. saskaņot vai nesaskaņot laika grafiku darba vides risku novērtēšanai Pasūtītāja objektos;
2.4.2. pieteikt Pakalpojumus atbilstoši Tehniskajā specifikācijā noteiktajam; 
2.4.3. saņemt informāciju par Līgumā minēto Pakalpojumu izpildes gaitu;
2.4.4. pieprasīt Izpildītājam organizēt riska faktoru laboratorisko mērījumu veikšanu;
2.4.5. pieprasīt Izpildītājam sniegt informāciju par darba vides risku novērtēšanā izmantoto metodiku, t. sk. riska līmeņa noteikšanu;
2.4.6. ne vēlāk kā 20 (divdesmit) darba dienu laikā pēc rakstiska pieprasījuma nosūtīšanas saņemt paskaidrojumus par Līguma izpildes laikā veiktajām darbībām un sagatavotajiem dokumentiem;
2.4.7. pieprasīt Izpildītajam sniegt kvalitatīvu Pakalpojumu atbilstoši darba aizsardzības, ugunsdrošības un civilās aizsardzības normatīvo aktu prasībām;
2.4.8. atbilstoši savām strukturālām izmaiņām papildināt, samazināt vai grozīt Objektu sarakstu, kuros ir nepieciešams nodrošināt Pakalpojumu. Šādā gadījumā nav nepieciešams veikt rakstveida grozījumus Līguma 2. pielikumā


3. Pakalpojuma pieņemšanas – nodošanas kārtība
3.1. Izpildītājs līdz tekošā kalendāra mēneša 5. (piektajam) datumam iesniedz Līguma 10.8.1.2. apakšpunktā noteiktajai Pasūtītāja pilnvarotajai personai parakstīšanai Pakalpojumu nodošanas – pieņemšanas aktu (Līguma 4. pielikums) par iepriekšējā kalendāra mēnesī sniegto Pakalpojumu (norādot veiktos darbus, Pasūtītāja objekta adreses u.c. identificējošu informāciju). Līguma 10.8.1.2. apakšpunktā noteiktā Pasūtītāja pilnvarotā persona aktu pārbauda un paraksta 10 (desmit) darba dienu laikā no tā saņemšanas dienas.
3.2. Līguma 10.8.1.2. apakšpunktā noteiktā Pasūtītāja pilnvarotā persona, konstatējot veiktā Pakalpojuma trūkumus un/vai nepilnības, neparaksta nodošanas – pieņemšanas aktu un sagatavo pretenziju, kurā norāda visus konstatētos trūkumus un/vai nepilnības un to pa e-pastu nosūta Izpildītāja pilnvarotajai personai. Izpildītājs par saviem līdzekļiem novērš pretenzijā norādītos trūkumus un/vai nepilnības. Līguma 10.8.1.2. apakšpunktā noteiktā Pasūtītāja pilnvarotā persona, konstatējot veiktā Pakalpojuma darbu izpildes termiņa kavēšanu, to norāda aktā, kā arī norāda kavējuma termiņu un līgumsoda piemērošanas pamatojumu atbilstoši Līguma konkrētam apakšpunktam.
3.3. Par Pakalpojuma izpildes dienu tiek uzskatīta diena, kad Līguma 10.8.1.2. apakšpunktā noteiktā Pasūtītāja pilnvarotā persona un Izpildītāja pilnvarotā persona paraksta Pakalpojumu nodošanas – pieņemšanas aktu (Līguma 4. pielikums).
3.4. Pasūtītājs veic Izpildītāja izstrādāto darba aizsardzības un ugunsdrošības instrukciju, to grozījumu vai jebkura cita dokumenta projekta, kas sagatavots Pakalpojuma ietvaros, saskaņošanu Pasūtītāja iestādē.
3.5. Par darba aizsardzības un ugunsdrošības instrukciju, to grozījumu vai jebkura cita dokumenta projekta, kas sagatavots Pakalpojuma ietvaros, parakstīšanu Līguma 10.8.1.2. vai 10.8.1.3. apakšpunktā noteiktā Pasūtītāja pilnvarotā persona informē Izpildītāja pilnvaroto personu, nosūtot informāciju uz Līguma 10.8.2. apakšpunktā norādīto elektroniskā pasta adresi.
3.6. [bookmark: _Ref401303769]Ja, veicot veselībai kaitīgo darba vides riska faktoru indikatīvo mērījumu veikšanu (Tehniskās specifikācijas 2.6. apakšpunkts) vai pēc Līguma 10.8.1.1. apakšpunktā noteiktās Pasūtītāja pilnvarotās personas pieprasījuma, Izpildītājs secina par nepieciešamību veikt laboratoriskos mērījumus, tas iesniedz Līguma 10.8.1.1. apakšpunktā noteiktajai Pasūtītāja pilnvarotajai personai tāmi ar laboratorisko mērījumu izmaksām un izpildes termiņiem.
3.7. Līguma 10.8.1.1.apakšpunktā noteiktā Pasūtītāja pilnvarotā persona izskata iesniegto Izpildītāja tāmi un lemj par tās saskaņošanu vai noraidīšanu. Pozitīva secinājuma gadījumā Pušu pilnvarotās personas paraksta Tehniskās specifikācijas 2.6. apakšpunktā noteiktā Pakalpojuma tāmi.
3.8. Izpildītājs izpilda vai organizē Tehniskās specifikācijas 2.6. apakšpunktā minēto Pakalpojumu tikai pēc minētā Pakalpojuma tāmes rakstiskas saskaņošanos ar Līguma 10.8.1.1. apakšpunktā noteikto Pasūtītāja pilnvaroto personu.
3.9. Izpildītājs iesniedz Pasūtītājam atsevišķu rēķinu par Tehniskās specifikācijas 2.6. apakšpunktā minēto Pakalpojumu.

4. Pakalpojuma maksa un norēķinu kārtība
4.1. Pasūtītājs par Pakalpojumu, kas norādīts Tehniskajā specifikācijā, izņemot Tehniskās specifikācijas 2.6. apakšpunktā norādīto, maksā Izpildītājam ikmēneša maksu _________ EUR (______ euro __ centi) (turpmāk – Pakalpojuma cena) bez pievienotās vērtības nodokļa (turpmāk – PVN), bet par Pakalpojumu, kas norādīts Tehniskās specifikācijas 2.6. apakšpunktā kā gabala darbs – maksā atbilstoši Līguma 3.6. apakšpunktā kārtībā Pušu pilnvaroto personu saskaņotajai tāmei. PVN tiek maksāts papildus saskaņā ar spēkā esošo nodokļa likmi. 
4.2. Līguma kopējā summa ir __________ EUR (_________ euro un __ centi) bez PVN. Līguma kopējā summā ir iekļauta Pakalpojuma cenas kopsumma Pakalpojuma 2 (divu) gadu sniegšanas periodā bez PVN apmērā Tehniskās specifikācijas 2.6. apakšpunktā “Veselībai kaitīgo darba vides riska faktoru indikatīvo mērījumu veikšana” paredzētā Pakalpojuma sniegšanai. 
4.3. Gadījumā, ja Pasūtītājs atbilstoši savām vajadzībām ir papildinājis, samazinājis vai grozījis Objektu sarakstu, kuros ir nepieciešams nodrošināt Pakalpojumu, Pakalpojuma cena paliek nemainīga.
4.4. Pakalpojuma cenā ir iekļautas visas izmaksas, kas saistītas ar Pakalpojuma izpildi, tajā skaitā darbaspēka un transporta izdevumi, nepieciešamo palīgmateriālu izmantošanas izmaksas, izdevumi, kas saistīti ar nepieciešamo atļauju iegūšanu no trešajām pusēm, nodokļiem (izņemot PVN) un nodevām, civiltiesiskās atbildības apdrošināšanas izdevumiem un citām ar Līguma savlaicīgu un kvalitatīvu izpildi saistītām izmaksām, izņemot Tehniskās specifikācijas 2.6. apakšpunktā “Veselībai kaitīgo darba vides riska faktoru indikatīvo mērījumu veikšana” noteiktā Pakalpojuma izmaksas.
4.5. [bookmark: _Ref401325384]Ja Pakalpojums tiek sniegts nepilnu mēnesi, ikmēneša maksa par Pakalpojumu tiek samazināta proporcionāli Pakalpojuma sniegšanas darba dienu skaitam.
4.6. Pasūtītājs apmaksā Izpildītāja rēķinus par Līgumā, t.sk. Tehniskās specifikācijas 2.6. apakšpunktā “Veselībai kaitīgo darba vides riska faktoru indikatīvo mērījumu veikšana”, minēto Pakalpojumu 30 (trīsdesmit) dienu laikā no rēķina saņemšanas un, Pakalpojumu pieņemšanas – nodošanas akta abpusējas parakstīšanas dienas. Izpildītājs sagatavo e-rēķinu atbilstoši normatīvo aktu prasībām, un nosūta to Pasūtītājam uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darbdienā pēc tā nosūtīšanas uz šajā apakšpunktā norādīto eAdresi. 
4.7. Par minētās elektroniskā pasta adreses izmaiņām Pasūtītājs rakstiski paziņo Izpildītājam un atsevišķi grozījumi Līgumā netiek veikti.
4.8. Pasūtītājs veic apmaksu ar pārskaitījumu uz Izpildītāja rēķinā norādīto norēķinu kontu.
4.9. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 2.1.18.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
4.10. Pasūtītājam nav pienākuma izlietot visu Līguma 4.2. apakšpunktā norādīto Līguma summu, saņemot Pakalpojumu Līguma darbības laikā. 

5. Līguma darbība un izbeigšana
5.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz pilnīgai Pušu saistību izpildei. 
5.2. Iepirkuma līguma izpildes termiņš: 2 (divi) gadi no pakalpojuma uzsākšanas dienas, bet ne agrāk kā 2026. gada 14. septembrī. 
5.3. Izpildītājs sniedz Pakalpojumu līdz ir pagājuši 2 (divi) gadi no Pakalpojuma sniegšanas uzsākšanas dienas.
5.4. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei. Šādā gadījumā Pasūtītājs norēķinās ar Izpildītāju par Izpildītāja kvalitatīvi sniegtiem Pakalpojumiem līdz Līguma izbeigšanas dienai.
5.5. Pasūtītājam ir tiesības vienpusēji nekavējoties izbeigt Līguma darbību par to rakstiski informējot Izpildītāju šādos gadījumos:
5.5.1. Izpildītājam ir atcelts kompetentās institūcijas statuss atbilstoši MK noteikumu Nr. 723 prasībām;
5.5.2. Izpildītāja rīcībā nav spēkā esoša Līguma 2.1.11. apakšpunkta prasībām  atbilstoša civiltiesiskās atbildības apdrošināšanas polise;
5.5.3. Izpildītājs nenodrošina Līguma 2.1.14. apakšpunkta nosacījumu izpildi;
5.6. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam, ja atbilstoši Starptautisko un Latvijas Republikas nacionālo sankciju likumam 2.1.18.1. apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta.
6. Konfidencialitāte un fizisko personu datu aizsardzība
6.1. Puses apņemas neizpaust trešajām personām informāciju, kas saistīta ar Līgumu, kā arī jebkuru citu informāciju, kuru Puses viena otrai nodevušas sakarā ar Līgumā paredzēto savstarpējo sadarbību, izņemot Līgumā un Latvijas Republikas normatīvajos aktos noteiktajos gadījumos.
6.2. Visa informācija, ko Puses sniedz viena otrai Līguma izpildes laikā, tiek uzskatīta par konfidenciālu, izņemot tādu, kas minēta Līguma 6.3. apakšpunktā, un nevar tikt izpausta vai padarīta publiski pieejama bez otras Puses rakstiskas piekrišanas. Nepieciešamības gadījumā Puses var speciāli noteikt, paplašināt vai sašaurināt konfidenciālās informācijas apjomu, kā arī ieviest speciālu konfidenciālās informācijas apjomu, rakstiski par to vienojoties.
6.3. Līguma 6.1. apakšpunktā minētā informācija netiek uzskatīta par konfidenciālu, ja tā ir kļuvusi publiski pieejama saskaņā ar normatīvo aktu prasībām.
6.4. Personas datus, kurus Izpildītājs ieguvis Līguma izpildes nolūkā vai Izpildītājs ieguvis no citām personām (turpmāk – personas dati), Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (turpmāk - regula), prasībām un Pasūtītāja norādījumiem.
6.5. Līguma izpratnē Pasūtītājs ir personas datu pārzinis, bet Izpildītājs ir personas datu apstrādātājs. Izpildītājs drīkst apstrādāt personas datus tikai pārziņa (Pasūtītāja) vārdā.
6.6. Izpildītājs veic personas datu apstrādi tikai Līgumā un tā Tehniskajā specifikācijā noteikto Izpildītāja saistību izpildei. Personas datu apstrāde citiem nolūkiem uzskatāma par personas datu aizsardzības pārkāpumu.
6.7. Izpildītājs nodrošina, ka saņemtie personu dati netiks publicēti, publiskoti vai citādi izplatīti trešajām personām. 
6.8. Izpildītājs veic personas datu apstrādi, ievērojot personas datu aizsardzības principus un saskaņā ar spēkā esošajiem tiesību aktiem, tajā skaitā, regulu, Līgumu, tā Tehnisko specifikāciju un Pasūtītāja tiesiskajām norādēm. Izpildītājs neizmanto tam uzticētos personas datus no Līguma un tā Tehniskās specifikācijas neizrietošiem nolūkiem (mērķiem), vai citādi, kā vien saskaņā ar Pasūtītāja rakstveida norādījumiem, ja vien to darīt nepieprasa tiesību akti.
6.9. Izpildītājs veic personas datu apstrādi tikai tajos gadījumos un tādā apjomā, lai izpildītu Līguma un tā Tehniskās specifikācijas saistības. Pasūtītājs pēc iespējas minimizē personas datu apjomu, ko Līguma izpildē apstrādā Izpildītājs.  
6.10. Izpildītājs apliecina un garantē, ka tiks īstenoti atbilstoši tehniskie un organizatoriskie aizsardzības pasākumi tādā veidā, ka Izpildītājs Līguma un tā Tehniskās specifikācijas saistību izpildei nepieciešamajā personas datu apstrādē tiks ievērotas regulas un citu ar fizisko personu datu apstrādi un aizsardzību saistīto normatīvo aktu prasības un tiks nodrošināta datu subjekta tiesību aizsardzība.
6.11. Izpildītājs veic pasākumus, lai nodrošinātu, ka Līguma un tā Tehniskās specifikācijas  saistību izpildē iesaistītie speciālisti, kuri darbojas Izpildītāja uzdevumā Līguma un tā Tehniskās specifikācijas izpildes ietvaros un kuriem ir piekļuve personas datiem, tos apstrādā atbilstoši Pasūtītāja norādījumiem. 
6.12. Izpildītājs īsteno tehniskus un organizatoriskus aizsardzības pasākumus attiecībā uz datu drošību un aizsardzību pret ārēju ielaušanos un novērtējot atbilstīgo datu aizsardzības līmeni, jo īpaši ņem vērā drošības riskus, tai skaitā nejauši vai prettiesiski nosūtīto, uzglabāto vai citādi apstrādāto personas datu iznīcināšanu, nozaudēšanu, pārveidošanu, prettiesisku piekļuvi tiem vai izpaušanu.
6.13. Izpildītāja pilnvarotā persona personas datu aizsardzības pārkāpuma gadījumā bez nepamatotas kavēšanās un ne vēlāk kā 48 (četrdesmit astoņu) stundu laikā, kad pārkāpums tam kļuvis zināms, paziņo par pārkāpumu Pasūtītājam. Pēc datu aizsardzības pārkāpuma Izpildītājs sniedz Pasūtītājam pieprasīto informāciju.
6.14. Līguma spēkā esamības laikā Izpildītājs pēc Pasūtītāja norādījumiem dzēš (iznīcina) personas datus un par personas datu dzēšanu nosūta Pasūtītājam rakstisku apliecinājumu.
6.15. Izpildītājs ne vēlāk kā 5 (piecu) darbdienu laikā pēc Līgumā un tā Tehniskajā specifikācijā noteikto attiecīgo Pušu saistību pilnīgas izpildes dzēš visus Līguma un tā Tehniskās specifikācijas izpildes laikā iegūtos un uzglabātos personu datus un par personas datu dzēšanu nosūta Pasūtītājam rakstisku apliecinājumu.
6.16. Izpildītājs saskaņā ar regulu Pasūtītājam nodrošina pieejamu visu informāciju, kas nepieciešama, lai apliecinātu, ka tiek pildīti Izpildītājam paredzētie pienākumi personu datu apstrādes un aizsardzības jomā.
6.17. Izpildītājs sadarbojas ar Pasūtītāju personas datu aizsardzības pārkāpumu (incidentu) izmeklēšanā un novēršanā ar fizisko personu datu apstrādi un aizsardzību saistīto normatīvo aktu, regulas un Līguma prasību izpildē.  

7. Pušu atbildība un līgumsodi
7.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā.
7.2. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
7.3. Līgumsoda samaksa neatbrīvo vainīgo Pusi no pārējo Līguma saistību izpildes un līgumsoda summa netiek ieskaitīta zaudējumu atlīdzībā.
7.4. Ja nokavēta kādas Līgumā, Tehniskajā specifikācijā vai Līguma 2.1.4. apakšpunktā noteiktajā laika grafikā noteiktas saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
7.5. Par savlaicīgi neapmaksātu rēķinu Līgumā noteiktajā termiņā Izpildītājs prasa un Pasūtītājs maksā līgumsodu 0,1 % (procenta vienas desmitās daļas) apmērā no termiņā nesamaksātās summas par katru nokavēto maksājuma dienu, bet ne vairāk kā 10 % (desmit procentu) apmērā no neapmaksātās rēķinā norādītās summas.
7.6. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
7.7. Ja Izpildītājs atsakās no Pakalpojuma sniegšanas (neuzsāk sniegt Pakalpojumu) pēc Līguma noslēgšanas, Pasūtītājs prasa un Izpildītājs maksā līgumsodu 1 000 EUR (viens tūkstotis euro) apmērā.
7.8. Ja Izpildītājs kavē Līgumā, Tehniskajā specifikācijā vai Līguma 2.1.4. apakšpunktā noteiktajā laika grafikā Pakalpojumu sniegšanas termiņu, tad Pasūtītājs prasa un Izpildītājs maksā līgumsodu 20 EUR (divdesmit euro) apmērā par katru kavējuma dienu, bet ne vairāk kā 1000 EUR (viens tūkstotis euro) par katru atsevišķu šādu pārkāpuma gadījumu.
7.9. Ja Izpildītājs pārkāpj Līguma 6. punktā noteiktās konfidencialitātes vai fizisko personu datu aizsardzības saistības, tad Pasūtītājs prasa un Izpildītājs maksā līgumsodu 1000 EUR (viens tūkstotis euro) par katru atsevišķu šādu pārkāpuma gadījumu.
7.10. Izpildītājs kompensē Pasūtītājam vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja vai tā darbinieku puses, kā arī jebkurus zaudējumus, kas radušies normatīvo aktu neievērošanas dēļ.
7.11. Par piesaistīto apakšuzņēmēju veiktajiem darbiem un pieļautajām kļūdām attiecībā pret Pasūtītāju ir atbildīgs Izpildītājs. Izpildītājs ir atbildīgs par Izpildītāja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam.
7.12. Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to sekojošos termiņos, nepārsniedzot Līguma spēkā esamības termiņu:
7.12.1. 1 (vienā) mēnesī, ja līgumsoda apmērs nepārsniedz EUR 1000 (vienu tūkstoti euro);
7.12.2. 3 (trīs) mēnešos, ja līgumsoda apmērs pārsniedz EUR 1001 (vienu tūkstoti vienu euro).
7.13. Izpildītājs, atbildot uz 7.14. apakšpunktā norādīto Pasūtītāja vēstuli, informē par savu izvēli - to ietvert nākamā Pasūtītājam maksājamā summā (dzēst ieskaita veidā) vai nomaksāt to Pasūtītāja norādītajā termiņā.
7.14. Ja Izpildītājs, atbildē uz 7.14. apakšpunktā norādīto Pasūtītāja vēstuli, ir izvēlējies līgumsodu dzēst ieskaita veidā, tad Izpildītājs izrakstot nākamo rēķinu par sniegto pakalpojumu rēķinā norāda Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
7.15. Ja Izpildītājs, atbildē uz 7.14. apakšpunktā norādīto Pasūtītāja vēstuli, izvēlas līgumsoda samaksu veikt maksājuma veidā un līgumsoda summa pārsniedz EUR 1001 (vienu tūkstoti un vienu euro), tad Izpildītājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.

8. Nepārvarama vara
8.1. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde vai eksporta aizliegums Preces piederumu ražotājvalsts, ja Puse tos nevarēja saprātīgi prognozēt un ietekmēt, saistību izpildes termiņš, Pusēm rakstveidā vienojoties, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.
8.2. Pusei, kurai kļuvis neiespējami izpildīt saistības nepārvaramas varas apstākļu dēļ, 3 (trīs) dienu laikā jāpaziņo pārējām Pusēm par šādiem nepārvaramas varas apstākļiem. Minētajam paziņojumam jāpievieno atzinums, kuru izsniegusi kompetenta institūcija un kas satur nepārvaramas varas apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz iespēju atsaukties uz nepārvaramas varas apstākļiem.

9. Līguma izpildē iesaistītā personāla un apakšuzņēmēja piesaiste un nomaiņas kārtība
9.1. Izpildītājs personālu, kuru tas iesaistījis Līguma izpildē (Līguma 3. pielikums), par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Konkursa ietvaros, drīkst nomainīt tikai ar Pasūtītāja rakstveida piekrišanu, kura vārdā piekrišanu sniedz Pasūtītāja Attīstības un Personāla pārvaldes direktors vai persona, kura viņu aizvieto. Šādā gadījumā nav nepieciešams veikt rakstveida grozījumus Līguma 3. pielikumā. Tas pats attiecas uz jauna personāla vai apakšuzņēmēju piesaisti, kuru Izpildītājs piesaista papildus Līguma izpildes nodrošināšanai, ievērojot Publisko iepirkumu likuma 62. panta noteikto kārtību.
9.2. Piedāvājot apakšuzņēmēju nomaiņu Izpildītājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1. punktā noteiktais.
9.3. Pasūtītājs nepiekrīt Līguma 9.2. apakšpunktā minētajai personāla nomaiņai vai papildu personāla iesaistīšanai Līguma izpildē gadījumos, ja:
9.3.1. nav iesniegti visi kvalifikāciju apliecinoši dokumenti;
9.3.2. piedāvātā personāla kvalifikācija neatbilst Līguma 2.1.14. apakšpunktā noteiktajām prasībām;
9.3.3. piedāvātais apakšuzņēmējs neatbilst Konkursa nolikuma apakšuzņēmējam izvirzītajām prasībām (tajā skaitā, ja nav iesniegts Līguma 9.2. apakšpunktā noteiktais apliecinājums);
9.3.4. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajām apakšuzņēmējām nav vismaz tādas pašas kvalifikācijas uz kādu Izpildītājs atsaucies, apliecinot savu atbilstību Konkursa nolikumā noteiktajām prasībām, saskaņā ar Publisko iepirkumu likuma 62. pantā noteikto kārtību;
9.3.5. apakšuzņēmēja maiņas vai papildus piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa nolikumā noteiktajiem piedāvājuma izvērtēšanas kritērijiem. 
9.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai papildu personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62. panta nosacījumiem.  
     
10. Citi noteikumi
10.1. [bookmark: _Ref401317546]Līgums atspoguļo pilnīgu Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās, kas pastāvējušas starp Pusēm līdz Līguma parakstīšanai attiecībā uz Līguma priekšmetu.
10.2. [bookmark: _Ref401317554]Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošiem normatīvajiem aktiem.
10.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, Pušu pilnvarotās personas vai kādi Līgumā minētie Pušu vai to pilnvaroto personu rekvizīti, telefona, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šādas vēstules no Pasūtītāja puses ir tiesīgs parakstīt patstāvīgās struktūrvienības vadītājs.
10.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos 1 (vienu) mēnesi iepriekš.
10.5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, strīdu risina tiesā Latvijas Republikas normatīvajos aktos noteiktajā kārtībā.
10.6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
10.7.  Līguma noteikumu grozījumi tiek noformēti rakstiski, izņemot Līguma, 2.1.4., 2.4.8., 4.6., 9.2. un 10.3. apakšpunktā noteiktos gadījumus, parakstot vienošanos, kas pēc Pušu parakstīšanas kļūst par neatņemamu Līguma sastāvdaļu. Puses vienojas par šādu Līguma būtisku grozījumu veikšanu nepieciešamības gadījumā, ja šādu grozījumu nepieciešamību pamato objektīvi apstākļi vai lai novērstu kļūdas:
10.7.1. grozīt samaksas kārtību;
10.7.2. grozīt Tehniskās specifikācijas nosacījumus.
10.8. Puses vienojas, ka turpmāk ar Līguma izpildi saistītos jautājumus kārtos šādas Pušu pilnvarotās personas:
10.8.1. no Pasūtītāja puses:
10.8.1.1. saskaņot Līguma 3.7. apakšpunktā noteikto tāmi: __________________;
10.8.1.2.  jautājumos, kas skar tiesības apliecināt Pakalpojuma saņemšanu (parakstīt nodošanas-pieņemšanas aktus, nosūtīt Līguma 2.3.5. apakšpunktā noteiktos pieprasījumus par Pakalpojuma sniegšanu, nosūtīt pretenzijas u.c. Līgumā šajā apakšpunktā noteiktajām pilnvarotajām personām minētās darbības): _____________________________;
10.8.1.3.  citu ar Līguma izpildi saistīto jautājumu risināšanai (veikt sarakti, sniegt pieprasīto informāciju u.c. darbības), kas nav saistītas ar Līguma 10.8.1.1., 10.8.1.2. apakšpunktā norādītajām darbībām): _____________________;
10.8.2. no Izpildītāja puses: ________________________. 
10.9. Pasūtītāja pilnvarotajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.
10.10. Pasūtītāja un Izpildītāja (to pilnvaroto personu, kas noteiktas Līguma 10.8. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 10.8. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
10.11. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstveida piekrišanas.
10.12. Līgums un tā pielikumi sastādīti elektroniska dokumenta viedā parakstīti ar drošu elektronisko parakstu.

11. Pušu rekvizīti:

	Pasūtītājs
	Izpildītājs

	Valsts ieņēmumu dienests
	Nosaukums

	Talejas iela 1, Rīga, LV-1978
	Adrese

	NMR kods Nr.: 90000069281
	Reģ. Nr.:

	PVN maksātāja Nr.: LV90000069281
	PVN kods:

	Tālr.: 67122689
eAdrese: aktīva
e-pasts: vid@vid.gov.lv

	Tālr.:
eAdrese:
E-pasts:

	Norēķinu rekvizīti:
	Norēķinu rekvizīti:

	Valsts kase
	Kredītiestāde

	Kods: TRELLV22
	Kods: 

	Konta Nr.: LV26TREL2130056037000
	Konta Nr.:

	
	

	Ģenerāldirektor_ _________________
	Amats, vārds, uzvārds



ŠIS DOKUMENTS IR PARAKSTĪTS ELEKTRONISKI
AR DROŠU ELEKTRONISKO PARAKSTU UN SATUR LAIKA ZĪMOGU
1. pielikums 
Līgumam Nr. FM VID 2026/120


Tehniskais piedāvājums

[bookmark: _Hlk227680478]Valsts ieņēmumu dienests, kuru saskaņā ar ___________________ pārstāv ģenerāldirektor_ ______________ (turpmāk – Pasūtītājs), no vienas puses, un
_________________________, kuru saskaņā ar _____________ pārstāv __________________________ (turpmāk – Izpildītājs), no otras puses, abi kopā saukti arī Puses, bet atsevišķi – Puse,
pamatojoties uz atklāta konkursa Nr. FM VID 2026/120 “Darba aizsardzības, ugunsdrošības un civilās aizsardzības pakalpojumu nodrošināšana Valsts ieņēmumu dienestam un Nodokļu un muitas policijai” rezultātiem, vienojas par šādu Pakalpojuma tehnisko specifikāciju:

Pielikums tiks papildināts atbilstoši Konkursa Tehniskā piedāvājuma prasībām un izvēlētā pretendenta piedāvājumam.



	
	

	
	





2. pielikums 
Līgumam Nr. FM VID 2026/120



Sākotnējās Pakalpojuma sniegšanas vietas 

Valsts ieņēmumu dienests, kuru saskaņā ar ___________________ pārstāv ģenerāldirektor_ ______________ (turpmāk – Pasūtītājs), no vienas puses, un
_________________________, kuru saskaņā ar _____________ pārstāv __________________________ (turpmāk – Izpildītājs), no otras puses, abi kopā saukti arī Puses, bet atsevišķi – Puse,
pamatojoties uz atklāta konkursa Nr. FM VID 2026/120 “Darba aizsardzības, ugunsdrošības un civilās aizsardzības pakalpojumu nodrošināšana Valsts ieņēmumu dienestam un Nodokļu un muitas policijai” rezultātiem, vienojas par šādām sākotnējām Pakalpojuma sniegšanas vietām:

Pielikums tiks papildināts atbilstoši Konkursa nolikuma 2. pielikuma 4. punktam.

3. pielikums 
Līgumam Nr. FM VID 2026/120


Izpildītāja speciālisti

Valsts ieņēmumu dienests, kuru saskaņā ar ___________________ pārstāv ģenerāldirektor_ ______________ (turpmāk – Pasūtītājs), no vienas puses, un
_________________________, kuru saskaņā ar _____________ pārstāv __________________________ (turpmāk – Izpildītājs), no otras puses, abi kopā saukti arī Puses, bet atsevišķi – Puse,
pamatojoties uz atklāta konkursa Nr. FM VID 2026/120 “Darba aizsardzības,  ugunsdrošības un civilās aizsardzības pakalpojumu nodrošināšana Valsts ieņēmumu dienestam un Nodokļu un muitas policijai” rezultātiem, vienojas par šādiem Līguma izpildē iesaistītajiem speciālistiem:

Pielikums tiks papildināts atbilstoši izvēlētā pretendenta piedāvājumam.






























4. pielikums 
Līgumam Nr. FM VID 2026/120


Valsts ieņēmumu dienests, kuru saskaņā ar ___________________ pārstāv ģenerāldirektor_ ______________ (turpmāk – Pasūtītājs), no vienas puses, un
_________________________, kuru saskaņā ar _____________ pārstāv __________________________ (turpmāk – Izpildītājs), no otras puses, abi kopā saukti arī Puses, bet atsevišķi – Puse,
pamatojoties uz atklāta konkursa Nr. FM VID 2026/120 “Darba aizsardzības,  ugunsdrošības un civilās aizsardzības pakalpojumu nodrošināšana Valsts ieņēmumu dienestam un Nodokļu un muitas policijai” rezultātiem, vienojas par šādu Pakalpojuma nodošanas – pieņemšanas akta paraugu:

Paraugs
Pakalpojumu nodošanas – pieņemšanas akts

________, 202__. gada ____. ______________________

Valsts ieņēmumu dienests, turpmāk tekstā Pasūtītājs, kuru saskaņā ar (pilnvarojošā dokumenta nosaukum) pārstāv (pilnvarotās personas amats, vārds, uzvārds), no vienas puses, un
(Iepirkuma uzvarētāja nosaukums), tās (pilnvarotās personas amats, vārds, uzvārds) personā, kurš rīkojas uz (pilnvarojošā dokumenta nosaukums) pamata, turpmāk tekstā - Izpildītājs, no otras puses, 
katrs atsevišķi un abi kopā turpmāk Puse/Puses, sastāda aktu par to, ka:
1. Izpildītājs saskaņā ar 202__. gada ____. ___________ Pakalpojuma līgumu Nr. FM VID 2026/120 202_.gada ____________ (norāda Pakalpojuma sniegšanas mēnesi) ir sniedzis šādu Pakalpojumu:
	Nr.p.
k.
	Objekta adrese
	Pakalpojuma nosaukums
	Apjoms
	Piezīmes
(tajā skaitā, norādes par iespējamo kavējumu, tā termiņu un līgumsoda piemērošanas pamatojumu)

	
	...
	...
	
	(norāda, ja tāds attiecīgajā mēnesī ir saņemts)



2. Pakalpojumu nodošanas - pieņemšanas akts ir sagatavots latviešu elektroniska dokumenta veidā un parakstīts ar drošu elektronisko parakstu.
3. Darbi ir izpildīti plānotajos termiņos atbilstoši līguma nosacījumiem.

4. Pušu rekvizīti:

	Pasūtītājs
	Izpildītājs

	
	

	Ģenerāldirektor_ __________________
	Amats, vārds, uzvārds



